b'\n_START_ARTICLE_\nRanbaxy Laboratories\n_START_SECTION_\nRanbaxyn ja Pfizerin kiista Suomessa k\xc3\xa4ytetyst\xc3\xa4 kolesterolil\xc3\xa4\xc3\xa4kkeest\xc3\xa4\n_START_PARAGRAPH_\nHelsingin k\xc3\xa4r\xc3\xa4j\xc3\xa4oikeus tuomitsi vuonna 2014 l\xc3\xa4\xc3\xa4ketehdas Pfizerin maksamaan Ranbaxylle 16,5 miljoonaa euroa korkoineen ja oikeudenk\xc3\xa4yntikuluineen Suomessa k\xc3\xa4ydyss\xc3\xa4 kolesterolil\xc3\xa4\xc3\xa4keriidassa. Oikeuden mukaan Pfizer esti Ranbaxyn halpal\xc3\xa4\xc3\xa4kkeen myynnin vuosina 2007-2009 turvaamistoimihakemuksilla, jotka oikeus katsoi turhiksi. Kun patentti raukesi Ranbaxyn kopiol\xc3\xa4\xc3\xa4kkeen hinta oli 90 prosenttia halvempi ja saavutti 80 prosentin markkinaosuuden. Suomessa sai vuoteen 1995 valmistuspatentin, muualla patentin sai itse tuotteelle. Valmistuspatentille ei saanut samanlaista lis\xc3\xa4suojaa, joka on hakemuksesta mahdollinen lopputuotteelle. Pfizer pyrki est\xc3\xa4m\xc3\xa4\xc3\xa4n kopion tulon markkinoille, mutta menettely katsottiin oikeudessa tuomittavaksi.'